A golgotavirág Amerika őserdeiből szár- 
mazik. Gyönyörű virágjának köszönheti, hogy 
áthozták az óceánon, s gyorsan elterjedt Euró- 
pában. Nálunk is kedvelt dísznövény, nemcsak 
virágházakban, hanem kicsiny, falusi házak ab- 
lakaiban is gyakran látható. A nagy hideget nem 
tűri, ezért télen a lakásban kell tartani. Sok- 
száz fajtája van, akad köztük több olyan, ame- 
lyik gyümölcsöt is terem. Ilyen például a pas- 
siógyümölcs nevű golgotavirág. Termése kissé 
savanykás, de igen kellemes ízű. 


HORVÁTH ZOLTÁN fotói 


A képeken a golgotavirág fejlődési útját láthatjátok. Ennek során a zsenge bimbóból szépséges virág, majd szilva alakú 
gyümölcs lesz. 

A beküldött kéziratokat nem őrizzük meg és nem küldjük vissza. 


ROBERT LOUIS STEVENSON 


Akedves meséskönyv-sereg 


Este, ha már a lámpa ég, 
s a tűz mellett szüleimék 
beszélgetnek s dalolnak is, 
eljátszom én magamban is. 


A puskámmal ott kúszom én 
a fal árnyékos rejtekén, 

s nézem, a nyom hová vezet 
a díványunk háta megett. 


Itt ütöm fel táborhelyem, 
nem tud meglepni senki sem, 
s míg aludni nem megyek, 
végigjátszom meséimet. 


Ez az erdő s ez itt a domb, 
ez a vízpart és itt bolyong 
az oroszlán, ha inni jön, 
bömbölve át e kis mezőn. 


Egy másikat is látok ott, 
lejjebb, ahol a tűz lobog, 
és mint egy fürkész indián, 
elindulok a nyom után. 


S ha jön már értem a dada, 
tenger árján térek haza, 

s a kedves meséskönyv-sereg 
buzgón utánam integet. 

SÜTŐ ANDRÁS 


Azóta, hogy két muzsikás fülét a sörétraj megcakkoz- 
ta, és ilyenformán Tapsifülesből Tapsifületlen lett: a ra- 
koncátlan erdei nyulacska kerülte bizony a halált, de 
még annak az árnyékát is. 

A régi bátorsága elinalt. Beléköltözött a félelem. 

Nem táncolt már a vadászok orra előtt, és nem járt el 
a nyúlbálokba sem. Holdas februári éjszakákon, míg tár- 
sai a tél hókristálytermeiben ugrabugráltak, Tapsifület- 
len hajnalokig is elüldögélt az erdő sarkában. Azt mond- 
ták rá: ő a szolgálatos nyúlszobor a Félelem Terén. 

Állandó riadalmát csak növelte, hogy házasulandó le- 
gény létére a hallása megromlott. Míg annak előtte oly 
eleven-rugalmas volt a füle, hogy pengetni lehetett, 
most pántlikákban lógott a szemére, nem kanalazta máj 
olyan tökéletesen az erdők, mezők titkos neszeit. 

Anyja, apja aggódott érette. Több benne a félelem, 
mint amennyi kellene ahhoz, hogy rendes nyúl marad- 
jon. No, mit csináljanak? Úgy döntöttek, hogy elviszik a 
nyúlbíróhoz, adjon tanácsot, miként lehetne Tapsifület- 
lenből a fölösleges félelmet kihúzni. 

— Jókor jöttetek — mondta a bíró. — Most éppen 
azzal foglalkozom, hogy növeljem a nyulak bátorságát és 
csökkentsem bennük a félelmet. Maradjon mellettem a 
fiú, s ha jól figyel minden szavamra, kigyógyul a beteg- 
ségéből. 

— Aztán kell-e fizetni valamit a tanításért? — kér- 
dezte az öreg nyúlpapa. 

— Majd kiegyezünk cukorrépában — mondta a nyúl- 
bíró, s ilyenformán a vásárt megkötötték. 

A legény ottmaradt, a bölcs nyúlbíró kézhez vette, 
hogy megnevelje : 

Először is azt kérdezte : 


Ny GYŐRFFY ANNA rajzai 


Cst 


— Hogy alszol? 

Tapsifületlen gondolkozott egy szikrányit, majd így 
felelt: 

— Mint a nyúl, csak egy kicsit nyúlabbul. 

— Nem jó! — mondta a bíró. — Nyúl módra futni 
kell. De aludni: mint a tej. 

— Hát a tej hogy alszik? — kérdezte Tapsifületlen. 

— Azt nem tudom — mondta a bíró. — Ez annak a 
dolga, aki a tejről a mondást kitalálta. Mitől félsz? 

— Mindentől —- vallotta be bátran Tapsifületlen. 

— Soványka vagy. Az állandó félelemtől bizonyára ke- 
veset eszel. 

— Nem sokat — mondta Tapsifületlen. 

— Hányszor eszel naponta? 

Tapsifületlen számolni kezdett magában, majd így 
szólt: 

— Eccer-eccer egyszer, eccer-eccer egyszer se. 

— És mitől félsz leginkább? — faggatta tovább az 
öreg. 
— Például attól — mondta a nyúlfiú —, hogy holnap 
lesz-e vagy nem lesz vadászat. 

A nyúlbíró megrovólag csóválta bajuszos fejét: 

— Az ilyesmit mért nem tőlem kérdezed meg? Azért 
vagyok nyúlbíró, hogy az igazságot tinektek megmond- 
jam. 

— Akkor tessék megmondani, hogy hiába ne reszkes- 
sek — kérlelte Tapsifületlen. 

A nyúlbíró törült egyet a bajuszán és így szólt: 

—- Vagy lesz, vagy nem lesz, de az aztán biztos. 

Tapsifületlen erős meglepetést mutatva sóhajtott, 
s két mellső lábát a fejére kulcsolva kezdett óbégatni: 

— Nyulak nagy istene! Hogy én miért nem jöttem el 
hamarabb a bíró úrhoz! Ha én tudtam volna, hogy ilyes- 
mit hallani a nyúlbíró szájából! 

— Akkor mi lett volna? — kérdezte az öreg. 

— Akkor nem féltem volna attól is, hogy én vagyok a 
legbutább nyúl a világon. 

A célzás nem talált, mert a nyúlbíró így szólt jóindu- 
latúlag : 

— No lám! Egy félelemmel máris kevesebb lakozik 
benned. 


— Vagy igen, vagy nem, de az aztán biztos — mondta 
Tapsifületlen jó tanítványként. 

Akkor újat kérdezett a bíró: 

—. Mondd el ügyesen, hogy szoktál elvackolni? 


— Nem szoktam én vacakolni — rázta a fejét a nyúl- 
legény. 
— Azt mondtam: vackolni! — vágta cakkos füléhez a 


hangját a nyúlbíró. — Azt kérdeztem, miként szoktál al- 
vás végett elvonulni, a vackodba bebújni? 

— Hát úgy, mint a többi — mondta Tapsifületlen, 
s elésorolta az elalvás módját, melyet a szüleitől ta- 
nult: — Irányt veszek a vackomhoz, de mellette nem ál- 
lok meg, hanem azon túlcaplatok, majd saját nyomomon 
visszanyargalva oldalt ugrom jobbra vagy balra, a szél- 
járás szerint, majd azután ellenkező irányt veszek, s a 
nyomaimmal párhuzamosan vagy ferde vonalban futok 
egy keveset vissza, és azután újból vissza s megint oldalt 
a kiszemelt helyre. 

— Nem jó! — mondta a bíró. — Egyáltalán nem jó. 

— Így csinálja az egész família! — védekezett Tapsifü- 
letlen. 


— Akkor sem jó — mondta a nyúlbíró. — Mivelhogy 
benned a rendesnél több a félelem. Teneked ezt más- 
ként kell csinálni. Az én módszerem szerint, tehát sok- 
kal okosabban. 

Eltátotta nyúlszáját a nyúllegény, s nagy figyelemmel 
hallgatta meg a módosított elvackolási módszert, mely 
így hangzott: 


Szökj előre kétszer négyet, 
jobbra hármat, vissza egyet. 
Ne sajnálj még hozzá hetet, 
balra kettőt és még egyet, 
majd előre esmént hetet, 
s jól meggondolva 

még egyet. 
Vissza nyolcat 

egyhuzamban, 
és bent vagy már 

a vackodban. 


Tapsifüles a fejét rázogatta, hogy amennyi esze van, 
mind egy helyre gyűljön. 
— Egy kicsit nehéz módszer — mondta. 


. — Nekem volt nehéz, amíg kitaláltam! — ripakodott 
rá a nyúlbíró, és sarokba állította Tapsifületlent, a vac- 
kolást gyakorolni. — Én most elmegyek egy kis cukor- 
répát rágcsálni a répagyűjtőnél. Addig gyakorold a sza- 
bályt, hogy felmondhasd hiba nélkül. Nyisd ki jól azt a 
cakkos füledet, még egyszer elmondom. 

Fülelt a nyúllegény, számolt is a körmein, osztotta, 
szorozta estig a vackolási törvényt, fel is mondta szépen 
a teli hassal visszatérő nyúlbírónak, dicséretet kapott 
érte, s ment maga is valamit vacsorázni, hogy hajnalban 
lefeküdjék. 

Úgy tett, ahogy a nyúlbíró tanácsolta: előre hát két- 
szer négyet, jobbra hármat, vissza egyet, s azután is úgy 
caplatott, hogy el ne vétse a parancsot. 

S ahol lapítani kellett, a havat szépen elkaparta, ma- 
gát elvackolta. 

De nem jött álom a szemére. Valami gyanús volt ab- 
ban az új módszerben, csakhogy az esze még nem rázó- 
dott mind egyhelyre. 

Ijedezett hát, reszketett s gondolkozott: valóban si- 
került-e az új vackolási módszerrel becsapni az ellensé- 
geit: a rókát, kutyát, farkast és főleg az embert? 


Hát amint ott álmatlankodik, látja ám, hogy a szem- 

közti hegyről szélsebesen iramlik lefelé egy róka. A fel- 

. kelő nap ezüst gömbje, amely tegnap alkonyatkor még 
az érett galagonya színében távozott, a verőfényes he- 
lyeken szikráztatta már a havat; látni lehetett a róka fe- 
kete pofáját, szélfútta lángfarkát, amint lobogva köze- 
ledett. 

— Ó, jaj! — húzódott kisebbre Tapsifületlen a rette- 
net rémzsinegeinek szorításában. — Jön az öreg zászló- 
tartó, s én többé nem látom a nap színeváltozását. 

Aztán csak megtorpant a róka. Finom, hegyes orra 
szimatra bukkant. Tapsifületlen nyomára. 

Jött azon elé, egyre közelebb, és mondta magában, 
amit a szimatja diktált neki: 

Még előre kétszer négyet, 
jobbra hármat, vissza egyet. 
Ne sajnálj még hozzá hetet, 
balra kettőt és még egyet, 
most előre esmént hetet, 
nocsak! nocsak! meg még 
egyet. 
Vissza nyolcat 
egyhuzamban. 
Nyulat érzek a vacokban. 

Ott volt már mellette a róka kapásközelben. Tapsifü- 
letlen orrát megcsapta a halál kotorékszaga. Isten veled, 
holdas éj, nyúlbál, napnak színeváltozása és káposztator- 
zsa! Isten veled, nyúlélet! Félelemmel csordultig telten 
is szép voltál! 

De nem mozdult a róka, hanem azt mondta nagy cso- 
dálkozással : 

— Ilyen ostoba nyulat még nem láttam. Ravaszul akart 
elvackolni, és oda jutott vissza, ahonnan elindult. 

— Hamm! — folytatta volna, de Tapsifületlen a 
bénultságból szabadultan felugrott, s a nyúlnál nyúlab- 
bul futva meg sem állt a nyúlbíróig, otthagyván a rókát 
nagy ámulatában. 

— Hátte mitől táltosodtál így meg? — kérdezte a bíró. 

— Bíró uram! — lihegte Tapsifületlen. — Fabatkát 
sem ér az új elvackolási módszer! 


— No-no! Gondoljuk meg, mit beszélünk a nyúlbíró 
színe előtt. 

— Hogyan számolta ki kend a nyulak jövendőjét? 
Akárhogyan is szökdösünk, ott vagyunk, ahonnan kiin- 
dultunk! 

— Csak nem talált meg a róka! — mondta a bíró. 

— De bizony! S ha el nem ámul a butaságomon, már 
a hasában lennék. 

Bölcsességbe öltözött megint a bíró s azt kérdezte: 

— Hol vackoltál el? 

— Még kérdi is kend? — esett méregbe Tapsifület- 
len. — Ott, ahol a róka megtalált. 

— Ez a baj, látod! — emelte föl jobb mellső lábát a 
bíró. — Oda kellett volna vackolnod, ahol nem talál 
meg. Benned a hiba, nem az én tudományomban! És 
még te állsz az erdő felől! Takarodj a színem elől! 

Elzavarta Tapsifületlent, de még utána is kiáltotta, 
hogy a tandíj-répát el ne feledjék megadni. 

Ment szegény nyulacska vacogva új vackot keresni. 


OSVÁT ERZSÉBET 


Göndör-pöndör malacom 
megszökött az ólból. 

Hej, pedig hogy pátyolgattam, 
kapott minden jóból. 

Azt sem mondta, ég veled, 
elmegyek világgá ... 

A hűtlenje, ha tudná, 
sejtené, mi vár rá! 

Ha éhes lesz, ha szomjas, 
majd visszatér hozzám. 
Két hunyori szemével 
bánatosan néz rám. 
Szánja-bánja szökését, 

de hiába bánja, 
irgum-burgum, nem leszek 
többé a gazdája! 
Elcserélem csikóra, 

vagy inkább kecskére?! 
Talán még egy kisborjút is 
adnak majd cserébe. 


a act ő 


B. ERZSI 


Gyere velem Katica 
. lencsét szemelgetni. 


. Zuborog már a fazék; 
ki lehetne merni. 


Hü! — a kolbász kimaradt; 


elvitte a macska. 


Ott szalad az udvaron, 
zászlót bont, a farka. 


VALLATÓ GÉZA 


Egyszer egy bakkecske — 
róla szól most 

a mese 

Mese mese 
meskete 

Hát a kecske 

a másikat 
nevette 

Nevette nesze te 
úgy kell neked 
meskete 

egy mesében 

két kecske! 


HORGAS BÉLA 


z 


Igaz-e, hogy mindenki olyasfélét álmodik, ami- 
lyen ő maga? Nem tudom, és ezt más sem tudja, 
az álmokról még a tudósok is elég keveset 
mondhatnak... Mindenesetre az igaz, hogy 
nemcsak az emberek, hanem az álmok is kü- 
lönböznek, és léteznek mesések is közöttük, 
sőt! Az álmok többségében van valami mese- 
szerű. Természetes hát, hogy az olyan kalandos 
életű és mesélő kedvű alakok, mint amilyen az 
én Széltoló barátom, álmukban sem tagadják 
meg magukat, álmukban is azok maradnak, akik 
ébren. . . Amikor pedig elmesélik, hogy törté- 
net szereplői voltak álmukban, az ember csak 
csóválja a fejét, és azt kérdezi: igazán? Ezt ál- 
modtad? Igazán? Sokszor persze nem szabad 
hajtogatni a kérdést, mert a nagy mesélők ha- 
mar megsértődnek és megtartják maguknak az 
álmot. . . . Széltoló! Meséld el, hogy mit álmod- 
tál utoljára. . . Hallgatunk! 


— Nem mondom, tudok furcsákat álmodni, ha 
akarok... Még akkor ís, ha nem akarok! Ha 
azt mondom: furcsa, ez azt jelenti, hogy olyan 
álom, ami kicsit valóságos is, mert benne van- 
nak az elképzeléseim. Egyik alkalommal pél- 
dául fönn repültem, magasan a felhők kö- 
zött... Nem először, álmomban! Hát, ahogy 
szárnyalok a karjaimmal, egyszer csak megje- 
lenik előttem pityeregve Felhőmenyasszony . . . 
Mi bajod, Húgom?" — kérdezem a kedves, 
kissé pufók pityergőt. Csak az, válaszolja, hogy 
Zivatar úr üldözi, el akarja venni feleségül. 
sAha!" — bólintok erre nagy bölcsen, de lá- 
tom, hogy rosszul csináltam, ezért nyomban 
hozzátoldom a bólintáshoz a kérdést: , Aztán 
miért baj az, Húgom?" Csak azért, érkezik a 
gyors válasz, mert ő inkább Nap úrfival sze- 
retne egybekelni, és legyek szíves, segítsek, 
mert Zivatar úr nem tréfál. 


— Dúlt-fúlt, dübörgött, hordókat görgetett az 
égen, kezében villámokat villogtatott, mintha 
kardok lennének — így érkezett Zivatar úr. 
Csuda dühös képet vágott és egyenesen felém 
tartott... No, én sem vagyok ugyebár akár- 
ki... Először is gondolkodni kezdtem, hogy 
mit tehet ilyenkor Széltoló!? Fölpattan a lovára 
és megmérkőzik a villámló kardokkal! . . . Úgy 
is lett. Zivatar úr jött innen, én mentem on- 
nan... vagyis... Dehogy! Egyszerre jöttünk 
és összecsaptunk: zsupsz! Meg: csatt! És: 
bumm! Az üres boroshordók akkorákat dön- 
dültek Zivatar úr fekete ökle alatt, mintha 
ágyúztak volna. Az én paripám viszont fújt és 
csikorgatta a fogát, én meg mutogattam az ök- 
leimet, de remekül ám! . . . Nagy csata volt. . . 
Előbb úgy látszott, hogy döntetlen lesz az ösz- 
szecsapás vége, de aztán mégis csak én nyer- 
tem. , . Miért? Mert fölébredtem. 


— Fölébredtem, és... és Zivatar úr sehol 
sem volt. Bevallom férfiasan, az ágyikómban fe- 
küdtem és nagyokat ásítottam, és hol a ha- 
samra, hol a homlokomra sütött a napocska, 
amelyik már jó magasra kapaszkodott az égen. 
S hogy miért ide meg oda? Mert egy játékos 
felhő szüntelenül ott keringett előtte... De 
nem is előtte, hanem: vele! És ahogy keringtek, 
a vidám napocska hol itt, hol ott villant ki a 
felhőcske mögül. Ugy látszott bizony, hogy 
ezek ketten jegyespárt játszottak, és Zivatar 
úrnak persze se híre, se hamva nem volt sehol. 
Kerestem a kardomat, amivel megvívtam vele, 
de akár hiszitek, akár nem, azt sem találtam. . . 
Remélem, eztán már senki sem kérdezi tőlem, 
hogy no és a ló. . . Mert az megvan! A nevem- 
ben is látható, igen! És ott a Nap meg a Felhő, 
kérdezze meg tőlük akárki, hogy mi az igaz- 

PÁKOLITZ ISTVÁN 


Vzépségverseny 


Pulilaki Kutyulinka 
készülődik Kukutyinba, 
csakhogy nem ám zabhegyezni, 
hanem szépségversenyezni; ( 
bár a zabszem se fér belé: 
félve néz a verseny elé — 1 
vau-vau vak-vak-vak, 

pont majd őrá szavaznak! 
Pulilaki Kutyulinka k 
retúrt váltott Kukutyinba 
és becsücsült egy kupéba, 
bulldog szuka a szomszédja; 
kiszagolták, melyikük lesz 
kukutyini kutyagyőztes: 
a bulldog vagy a puli? 

— vau-vau, kutyuli! 


Eszükbe se jutott nekik, 
hogy ők a százegy- s kettedik; 
s hány kiskutya jön még eztán: 
(akiket nagykutya pesztrál) 
agár, tacskó, foxi, dingó 
szerte-csahol Kukutyinból — 
vau-vau vak-vak-vak, 
mindenkit megugatnak! 


7 A MELLÉKLET, 


Vágd ki Szőlőszem királyfit, 
illeszd össze a testrészeket mil- 
tonkapoccsal! 

A kezeket és lábakat kösd 
össze erős fonallal, csomózd rá 
a húzogató-zsinórt az ábrán lát- 
ható módon! 

Ha meghúzod a zsinórt, a ki- 
rályfi a szájához emeli a szőlőt. 
Olyan, mintha csipegetné a fi- 
nom, édes gyümölcsöt. 

A melléklet hátoldalán talál- 
ható mondóka még érdekeseb- 
bé teheti a játékod. Ha a ki- 
rályfi a szájához emeli a szőlőt, 
akkor magadban mondd, ha 
lent van a keze, akkor hango- 
san! Jó szórakozást! 


d csuka nem szárazföldi, 
életét a vízben tölti. - 
Hogy szert tegyen jó falatra, 
vászokolt a halászatra. z 


d szerszám nélkül iveg-forog. 
1 Ha megugrik a falat, 

Sárkánygyerek 


a műhelyben 


Amikor már kezdett az esze megjönni a Sár- 
kánygyereknek, akkor nem mentek utána, ha 
el-eltűnt a nagyapa műhelyében délutánon- 
ként. — Hadd ügyesedjen a gyerek! — morogta 
a Sárkányok öregapja. Ami szerszámmal a gye- 
rek kárt tehetett volna, azt úgyis mindig el- 
zárta gondosan. 

A Sárkánygyerek először csak szögeket vert 
egy fadarabba, majd reszelgetett. Aztán elját- 
szott a satuval, előre-hátra tolatott a nehéz vas- 
darab, mint a vonat. 

Később megtalálta a polcon azt a fahajócskát, 
amit a Nagyapa elsőszülött fiúunokája hagyott 
félbe. (Amikor ő volt akkora, mint most a Sár- 
kánygyerek, akkor ugyanitt kezdte ő is a fú- 
rás-faragást, de ma már nagyfiú, s igazi vitor- 
lással jár az Óperenciás-tengeren. Sok hajót fa- 


KOLTAI ÉVA rajzai 


-KOIM- 


ragott annak idején, de ezt az egyet már nem 
fejezte be.) Nos, ezt a csiszolt, faragott, majd- 
nem hajó formájú fadarabot vette kézbe a Sár- 
kánygyerek és a satu két pofája közé szorította. 
A legügyesebb fejével körülnézett a szerszá- 
moskamra polcain. Szép rendben sorakoztak 
befőttesüvegekben a kisebb, a közepes meg a 
nagyobb csavarok, szögek, alátétek. Kikereste 
az alkalmas darabokat. A másik fejével ezalatt 
megkereste a kalapácsot meg a csavarhúzót. 
(A vésőt is kipróbálta, de a kalapáccsal nagyot 
ütött az ujjára. A legszeleburdibb feje megfe- 
ledkezett magáról, és egy csúnya mondást ej- 
tett ki a száján, amilyet a Nagyapa nagyritkán, 
mérgében mondott vagy mondott volna bizto- 
san, ha a kalapáccsal elüti az ujját, de őrá, a Sár- 
kánygyerekre biztosan rászóltak volna, ha hall- 


ják. De hát szerencsére egyedül volt a műhely- 
ben.) 

Végül is meglett minden szerszám, nyers- 
anyag, eszköz. Árbocot, árbockosarat, evező- 
ket, ágyút, messzelátót erősített a hajótestre, 
s egy lyukas fémlapocskát — tán egy öreg szek- 
rény zárjának tartozéka lehetett — szögezett a 
hajó oldalára. Filctollal ráírta a hajó nevét. Az 
egyik barátja után DANI-nak nevezte el. 

Vitte büszkén a többieknek. 

Dicséretet kapott érte. Barackot, simogatást 
mindegyik fejére. 

—. Várjuk csak ki, Kölök, a tavaszt. Kivisz- 
szük a hajót a Dunára. Kipróbáljuk. 

— Ő, addig csinálok még ennél különbet 
is — mondta erre a biztatásra a Sárkánygyerek. 

Ebben maradtak. 


GYÁRFÁS ENDRE 


Barnul már a dió burka, 
megnyílnak a mandulák. 

— Verjük le mind — kiált Borka. 
— Csemegézzen a család! 


— Hozok póznát — rikkant Berci. 
— Várj egy percig, hugicám! 
Térül-fordul, hadonászik 

s hull a dió szaporán. 


Marci közben másik rúddal 
a mandulát veri le. 

Arra is van ereje, hogy 
felszedje és bevigye. 


Dörmi anyó dicsérgeti 
szorgalmas, jó bocsait. 
— Lesz gyümölcsünk, vitaminunk, 
ha majd a tél vicsorít. 


Kérlek még, hogy szedjetek egy 
kosár almát, gyermekek. 
Karácsonyra, szilveszterre 
elrakjuk a szebbeket. 


Szalad már az almáskertbe 
Marci, Berci, Borika. 

— Nem érjük el a gyümölcsöt. 
— Túl magas az almafa. 


STUIBER ZSUZSA rajzai 


— Itt a pózna — mondja Marci, 
s megüti az ágakat. 

Ugy pottyan le egy-egy alma, 
hogy behorpad, beszakad. 


— Petyhüdt alma? Sérült alma? 
Csak kompótnak volna jó. 

Az ünnepi szép asztalra 

nem tehetjük — szól anyó. 


Lóg a fiúk orra, ám a 

bocslány arca nevetős. 

— Kapiskálom, hogy" maradhat 
makulátlan a gyümölcs. 


Létráról és mancsainkkal 
tanuljuk meg szedni már! 
Sem almánkat, sem álmunkat 
ne érhesse semmi kár! 


TAKÁTS GYULA 


Szüreti vers 


Szüretelnek, énekelnek, 

Láttál-e már ennél szebbet? 

Dió, rigó, mogyoró, 

Musttal teli kiskancsó. 

Sose láttam szebbet! 
Akkora fürt, alig bírom, 


Egy fürtből lesz akó borom. 


Dió, rigó, mogyoró, 
Csak úgy nevet a kancsó. 
Az sem látott ilyet. 
Az öregnek aszú bor jár, 
A gyereknek must csordogál. 
Dió, rigó, mogyoró, 
Szüretelni jaj de jó! 
Igyunk erre egyet! 


Rajzold meg a szőlőfürt hiányzó, másik 
felét! Színezd kedved szerint sárgára, 
kékre, sötét rózsaszínre, lilára! 


Rajzold le, ami a versről eszedbe jut! 


Rajzodat küldd el Dörmögőnek! 


Krumplinyomó segítségével préseld ki néhány fürt szőlő levét! 
A mustot nagy edényben gyűjtsd össze, majd töltsd poharakba és kí- 
náld meg társaidat is ; kortyintsatok nagyot a finom, szüreti itókából! 


A gyerekek egy pohár must kivételével az egész szőlőlét megitták. A szörp, amit utána kaptak, 
ugyanolyan színű volt. Csak a méhecske tudja, melyik pohárban maradt must, mert az édesebb 
a szörpnél. Vajon melyikben? Kövesd a méhecske útvonalát! 

Adtál éktázan 


Fa, de mégsem fa, mi az? 
(joy) 
Milyen fában lehet lekvár? 
( upgygzo] v) 
Hogy kerül fa a macska farkába? 


Égő fa, mi az? 
(Djn48) 

És a szilvalekvárban lehet-e fa? 
(1pupypJ) 


(uDA auuag Agoy "Asn) 


Rajzolj Dörmögőnek egy kofát! 
Milyen lehet az? Áruljon is va- 
lamit! De mit? Mondjuk, olyan 
gyümölcsöket, amelyek ősszel 
érnek és fán teremnek! 

Tréfa-fánkon akad néhány 
olyan gyümölcs, amely nem fán 
terem. Melyek azok? Rajzold 
őket befőttesüvegekbe, s küldd 
el Dörmögőnek! 


med 25. 


Kedves Gyerekek ! 


Mindig — csodálkozom, ha 
unatkozó gyereket látok. Ak- 
kor szoktam igazán meglepőd- 
ni, amikor kiderül, hogy az 
unatkozó maga is tudja, meny- 
nyiféle játékot, elfoglaltságot 
találhatna. . Miért — unatkozik 
mégis? Mert valami mást sze- 
retne, de hogy mit, maga sem 
tudja. 

Éreztetek már hasonlót? 

Az óvodás Káldi Zsuzsi pél- 
dául egyenest a testvére , agyá- 
ra ment". 

,. Dörmikém! Agyamra ment a 
Zsuzsi. Nem hagy tanulni. Min- 
dig mellém ül, unatkozik, nyafog, 
rángat. Találd ki, mit csináljak 
vele, hogy békén hagyjon! Kérlek! 
Szia! Andi" 

PÁKÁN NOÉMI 

DÁVID KATALIN 
Hódmezővásárhely 


MADÁR ESZTER rajzai 


CZINEGE ANDREA 
A ló Augusztusi számunk rejtvényeinek helyes megfejtése: 
az iz a pégéáágsi Ha időrend szerint sorba állítjuk a képeket, akkor 


a liszteszsák kerül a negyedik helyre, 


Jutalmat kaptak: 


SIMON ZSÓFIA 
Bakonybél 


Balogh István, Berettyóújfalu 
Bánffy Farkas, Leányvár 
Bendiner Brigitta, Budapest 
Bendiner Krisztina, Budapest 
Bendzsák Balázs, Szolnok 
Bendzsák Ilona, Szolnok 
Fekete Annamária, Debrecen 
Fekete Gabriella, Budapest 
Garádi Móni, Gyömrő 
Gál Krisztina, Salgótarján 
Horváth István, Kapuvár 
Kolozsi Norbert, Miskolc 


BADACSONYI GERGŐ 
Zalaegerszeg 


Meg 


NAGY ERZSÉBET Kókai Gréta, Nagyszénás 

ACZÉL ESZTER Nová Mészáros András, Zirc 
Budapest Nadobán Zsuzsa, Makó 
Nagyszabó Edit, Zánka 

Mit tehetne Andi? Oláh Sándor, Hajdúböszörmény 

Lássuk csak: Zsuzsit nem érdeklik a játé- Ötvös Mónika, Naszály 

8 zel te VIZES Simon Dávid, Salgótarján 
kai, ha a testvérét tanulni látja. Talán ő is ta- Simon Eszter, Miskolc 
nulni szeretne? Hát legyen! Kapjon Zsuzsi fela- Szabó Erika, Budapest 
datot Anditól! Nem lesz többé se unatkozás, Szabó Károly, Sarkad 


Szabó László, Székesfehérvár 


se harag. Szabóki Árpád, Budapest 
Ha valaki nem hiszi, hogy az óvodások sze- Szabóki Sándor, Budapest 
retnek feladatokat megoldani, nézze meg, Szeder Anita, Kisigmánd 


syssá : z ZT Mage Szeder Ildikó, Kisigmánd 
mennyi mindent tudtak rajzolni egy fél körből! Sztoroen kH KA kazit ebáreijé 


Tolnai Nóra, Mezőtúr 
ERTSE és Tóth Melinda, Kunszentmárton 
Szeretettel üdvözöllek benneteket: Varga Péter, Bicske 


Dörmögő 


Őrsi túrán HEIZER ÁRPÁD, Lébénymiklós 

OKTÓBER 


Halló! Halló! Gyerekek! 
Várnak rátok a hegyek. 
Sziklák színe zöld-mohos: 
megnézi a kisdobos! 


(TAMKÓ SIRATÓ KÁROLY) 


